b'\n_START_ARTICLE_\nKasacinis teismas\n_START_PARAGRAPH_\nKasacinis teismas\xc2\xa0\xe2\x80\x93 kasacin\xc4\x97s instancijos teismas. Per\xc5\xbei\xc5\xabri apeliacin\xc4\x97s instancijos teism\xc5\xb3 sprendimus ir nutartis kasacine tvarka.\n_START_SECTION_\nTeis\xc4\x97s\n_START_PARAGRAPH_\nKasacinis teismas gali priimti, pvz., sprendim\xc4\x85 perduoti byl\xc4\x85 apeliacin\xc4\x97s ar pirmosios instancijos teismui nagrin\xc4\x97ti i\xc5\xa1 naujo. Neperduodamas bylos i\xc5\xa1 naujo nagrin\xc4\x97ti, gali pakeisti teismo sprendim\xc4\x85 arba priimti nauj\xc4\x85. Taip pat atitinkamai pakeisti bylin\xc4\x97jimosi i\xc5\xa1laid\xc5\xb3 paskirstym\xc4\x85.\n_START_SECTION_\nLietuva\n_START_PARAGRAPH_\nLietuvoje kasacine tvarka bylas nagrin\xc4\x97ja Lietuvos Auk\xc5\xa1\xc4\x8diausiasis Teismas._NEWLINE_Kasacinis teismas, neper\xc5\xbeengdamas kasacinio skundo rib\xc5\xb3, patikrina apsk\xc5\xb3stus sprendimus ir (ar) nutartis teis\xc4\x97s taikymo aspektu. Kasacinis teismas yra saistomas pirmosios ir apeliacin\xc4\x97s instancijos teism\xc5\xb3 nustatyt\xc5\xb3 aplinkybi\xc5\xb3 (LR CPK 353 str. 1 d.)._NEWLINE_Teismas turi teis\xc4\x99 per\xc5\xbeengti kasacinio skundo ribas, jeigu to reikalauja vie\xc5\xa1asis interesas._NEWLINE_Kasacinis teismas d\xc4\x97l kasatoriaus negali priimti blogesnio sprendimo, negu yra skund\xc5\xbeiamas sprendimas ar nutartis, jeigu sprendim\xc4\x85 skund\xc5\xbeia tik viena i\xc5\xa1 \xc5\xa1ali\xc5\xb3. Nelaikomas blogesnio sprendimo pri\xc4\x97mimu skund\xc5\xbeiamo sprendimo ar nutarties panaikinimas ir bylos perdavimas nagrin\xc4\x97ti i\xc5\xa1 naujo \xc5\xbeemesn\xc4\x97s instancijos teismui, taip pat kai sprendimas priimtas Lietuvos civilinio proceso kodekso 353 straipsnio 2 dalyje numatytu atveju (LR CPK 353 straipsnis \xe2\x80\x9eBylos nagrin\xc4\x97jimo ribos\xe2\x80\x9c).'